  Виталий Пронин Кызьы вера Удмуртиысь ГИБДД-лэн управлениезлэн кивалтӥсез Александр Коробейников, полиция сярысь законлэн 23-тӥ, 24-тӥ статьяосаз верамын: полицейской пистолетсэ поттыны быгатэ, улонэзлы кышкытлык кылдэ ке.Калыклэсь мылкыдзэ бугыртӥз Интернетэ поттэм видеоролик. Отын ГИБДД-ысь инспектор водителез машинаысьтыз потыны куре, шораз пистолетэн мертаськыса.Та учыр луиз Ижевск-Воткинск сюреслэн 34 иськемаз 4-тӥ январе. Инспекторъёслэн син улазы сюриз Воткинск палась лыктӥсь машина. Водитель сюрес вылтӥ ворттылонъя куронъёсты тӥямысь, сое дугдытӥзы. Инспектор руль бергатӥсез документъёссэ возьматыны куриз, соиз пумит луиз. Соку инспектор пистолетсэ поттоно кариськиз.Кызьы вера Удмуртиысь ГИБДД-лэн управлениезлэн кивалтӥсез Александр Коробейников, полиция сярысь законлэн 23-тӥ, 24-тӥ статьяосаз верамын: полицейской пистолетсэ поттыны быгатэ, улонэзлы кышкытлык кылдэ ке. Видеоын адӟиське, водитель ассэ аляк возе, инспекторлы пумит кылзэ вера, кизэ пукон улаз ватэ. Кин тодэ, мар отын солэн? Таӵе выроссэ инспектор улонэзлы кышкытлык кылдытӥсь учырен лыдъя но пистолетсэ поттэ.Водитель вылэ административной уж ӝутэмын. Со Пермь улосысь Чайковский городын улэ. Кылем ар куспын со мынон-ветлон правилоосты 25 пол тӥям.Инспекторлы пумит уголовной уж ӝутон сярысь вераськонъёс ӧвӧл. Та вакытэ со, азьвыл сямен ик, ужзэ быдэсъя.Ангелина Снигирёва Туспуктӥз А. Горбунов Теги: прокуратура  